Genesis 40 ABA - Ná ’n tyd het ’n skinker en ’n bakker - Bible Search
1Ná ’n tyd het ’n skinker en ’n bakker van die *farao van Egipte iets teen die farao gedoen wat verkeerd was. 2Die farao was baie kwaad vir hierdie twee *amptenare. Hulle was die hoof van die skinkers en die hoof van die bakkers. 3Die farao het hulle laat toesluit in die huis van die hoof van die *wagte wat hom opgepas het. Dit was dieselfde plek waar Josef ’n *gevangene was.
9Die hoof van die skinkers vertel toe sy droom vir Josef en hy sê: “Ek het gedroom ek sien ’n *wingerdstok voor my. 10Daar was drie *ranke aan die wingerdstok. Daar het knoppies op die ranke gekom, dit het bloeisels geword en baie gou was daar trosse ryp druiwekorrels. 11Ek het die farao se beker in my hand gehou, en ek het van die druiwe geneem en dit uitgedruk in die farao se beker. Toe het ek die beker vir die farao gegee.”
12Josef sê toe vir hom: “Ek sal vir jou sê wat jou droom beteken: Die drie ranke beteken drie dae. 13Oor drie dae sal die farao aan jou dink en hy sal jou werk vir jou teruggee. Jy sal weer die farao se wyn skink en sy beker vir hom gee soos voorheen toe jy sy skinker was. 14Maar jy moet aan my dink wanneer dit goed gaan met jou. Jy moet asseblief iets doen om my te help. Vertel vir die farao van my, sodat hy my uit hierdie tronk kan laat haal. 15Hulle het my weggevat uit die land van die *Hebreërs. Ek het nie daar of hier iets gedoen wat verkeerd is nie, maar hulle het my in die tronk toegesluit.”
18Toe sê Josef vir hom: “Ek sal vir jou sê wat jou droom beteken: Die drie mandjies beteken drie dae. 19Oor drie dae sal die farao aan jou dink. Hy sal jou uit die tronk laat kom en hy sal jou aan ’n boom laat ophang. Die voëls sal kom en hulle sal jou vleis van jou liggaam afvreet.”
20Drie dae later het die *farao verjaar en hy het ’n groot fees gehou vir al sy mense. Hy het toe gedink aan die hoof van die skinkers en aan die hoof van die bakkers en hy het hulle uit die tronk laat kom. 21Hy het die hoof van die skinkers weer aangestel om sy skinker te wees, sodat hy weer die wyn kon skink in die farao se beker en dit vir hom kon gee, 22maar hy het die hoof van die bakkers laat ophang, soos Josef vir hulle gesê het. 23Die hoof van die skinkers het nie toe aan Josef gedink nie, hy het vergeet van hom.